Timoxenos
Timoxenos (floruit quarta parte tertii saeculi a.C.n.) fui vir politicus et militaris Graecus antiquus, quater Foederis Achaici strategus electus, annis 225, 223, 221, 216 a.C.n.. Quia per annos continuos strategum fieri non licebat, saepe cum amico Arato alternabat.

Anno 221 a.C.n. cum Achaei expeditionem adversus Aetolos Peloponnesum diripientes decrevissent, Timoxenos, cum parvum intervallum temporis ad finem strategiae restasset, tempus terere maluit (fortasse quod virtuti militum suorum diffidebat) et magistratum successori Arato quinque diebus ante legitimum terminum tradere. Aratus hoc ipso anno cladem ad Caphyas accepit. Anno 219 cum Timoxenos suffragante Arato strategiam peteret Philippus V, Macedonum rex, Achaeis minaciter persuasit ut potius Epiratum eligerent

Notae

Fontes 
Plutarchus, Aratos 38, 47
Vitae Parallelae ː Cleomenes 20
Polybius, libro quarto Historiarum 6-7, 82 necnon libro quinto 21.

Plura legere si cupis 
 Domenica Paola Orsi, L'alleanza acheo-macedone: studio su Polibio, Edipuglia, 1991 Recensio critica
Nati saeculo 3 a.C.n.
Mortui saeculo 3 aut 2 a.C.n.
Politici Graeci antiqui